পূজ্য বনভন্তের বুদ্ধের সমস্ত শিক্ষা-উপদেশকে পিটকের পৃষ্ঠা থেকে নিজের ও অন্যের প্রত্যক্ষ জীবনে প্রতিনিয়ত অবিষ্কারের গবেষণায় নিমজ্জিত থাকতেন। আর তাতেই মানুষের কাছে তাঁর প্রতিটি বক্তব্য অভিনব রূপ ধারণ করত। শ্রোতা চমৎকৃত হতেন অতি সামান্য লেখাপড়া জানা একজন ব্যক্তির মুখ থেকে গুরুগম্ভীর অর্থসংযুক্ত বিষয় এত সহজবোধ্য ও অভিনব উপমা ব্যাখ্যায় উপস্থাপন হয় কী করে! এ প্রসঙ্গে একদিনের এক ঘটনার কথা বলি।